Linda Lillevik

Linda Trast Lillevik () er ein norsk samisk bibliotekar, journalist og barnebokforfattar frå Alta. Ho har òg arbeidd med amatørrevyar som skodespelar og tekstforfattar.Presentasjon av Linda Lillevik i Forfatterkatalogen på Forfattersentrums nettsider

Linda Trast Lillevik er busett i Kabelvåg i Vågan i Nordland, som ho fyrst flytta til då ho var 14. Ho har fått Nordland fylkast forfattarstipend 2007 og stipend frå Norsk Revyforfattarfond 2009.

Forfattarskap
Barnebøkene til Lillevik varierer i tema og uttrykk, frå dyreeventyr til sorgbearbeiding og fotodokumentar. Dei mest kjende er ein serie på tre fotobiletbøker laga saman med fotografen Kjell Ove Storvik, om Kristine, ei jente med Downs syndrom: Klart jeg kan!, Klart vi tør! og Skoleklart.Klart jeg kan!; Eide forlag Denne trilogien er omsett og utgjeven i Japan. Boka Evas reise er ein hyllest til Hurtigruta og tydinga hennar for Kyst-Noreg. Utgjevinga er på både norsk, engelsk og tysk i same utgåve. Ho har òg skrive ein biografi for barn og unge om kunstnaren Kaare Espolin Johnson (2007). Boka Skriv revytekster (2009) er ei inspirasjonsbok som gjev eit innblikk i skriveprosessen knytt til eit utval av revytekstane hennar. Hausten 2021 lanserte Lillevik si første samiske biletbok for barn, Nils på Njukčagáisá / Niillas Njukčagáissás. Denne er basert på forteljingar frå skodespelaren Nils Utsi sin barndom. Boka er utgjeven både på norsk og nordsamisk. 

 Bibliografi 

 Velklang og lystig leven : glimt fra en 100-årings historie – 1994
 Lofotjenta Julie – biletbok, 1995
 Måsungen Åsmund – biletbok, 1998
 Klart jeg kan! – biletbok, 1998
 Evas reise – biletbok, 1999
 Klart vi tør! – biletbok, 2000
 Typisk pingvin! – faktabok for barn, 2002
 Skoleklart! – biletbok, 2002
 Kom farmor! – biletbok, 2005
 Eventyrlige Espolin; glimt fra et kunstnerliv – fagbok for ungdom, 2007
 Skriv revytekster! – fagbok, 2009
 Fly med! : Skarvene fra Utrøst – biletbok, 2014
 Fommel & Fjas – biletbok, 2016
 Nils på Njukčagáisá/Niillas Njukčagáissás – biletbok basert på barndomsminne fortalde av Nils Reidar Utsi, 2021
 Amina og Abel i dragekamp – biletbok for barn og unge, 2023
 Sover du, Eanat? – biletbok, 2024
 Oađát go, Eanat? – nordsamisk, 2024

 Prisar og utmerkingar 

 «Heiderspris», Norsk Revyfaglig senter 2003Lofotposten: Pris under revyfestivalen 2003
 Jack Berntsens kulturpris 2006
 «Beste tekst», Revyfestivalen 2007Lofotposten: Pris under revyfestivalen 2007

 Kjelder 

Kategori:Folk frå Vågan
Kategori:Folk frå Alta
Kategori:Norske journalistar
Kategori:Norske bibliotekarar
Kategori:Norske komikarar
Kategori:Norske barnebokforfattarar